### APSTIPRINĀTS

PSIA „Ādažu slimnīca”

Iepirkuma komisijas

2017. gada 15. decembra sēdē, prot. Nr. 1-12/2017-1

**ATKLĀTA KONKURSA**

(IDENTIFIKĀCIJAS NUMURS PSIA Ādažu slimnīca 2017/1)

**Par datortomogrāfa piegādi PSIA „Ādažu slimnīca”**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs** |
| Pasūtītāja nosaukums: PSIA „Ādažu slimnīca”  Juridiskā adrese: Gaujas iela 13/15, Ādaži, Ādažu novads, LV-2164  Reģistrācijas numurs: LV40003131022  Banka: AS Citadele  Konta numurs: LV74PARX0013166800001  Kods: PARXLV22 |
| * 1. **Iepirkuma priekšmets** |
| * + 1. Iepirkuma priekšmets ir datortomogrāfa piegāde PSIA „Ādažu slimnīca”     2. Piedāvājumam pilnībā jāatbilst tehniskajā specifikācijā minētajām prasībām.     3. Iepirkums nav sadalīts daļās.     4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. |
| * 1. **CPV kodi** |
| 33100000-1 (*Medicīniskās ierīces*.) |
| * 1. **Līguma izpildes laiks un vieta** |
| * + 1. 1 mēnesis.     2. Līguma izpildes vieta – Gaujas iela 13/15, Ādaži, Ādažu novads, LV-2164. |
| * 1. **Iepirkuma procedūra** |
| Iepirkuma procedūra tiek veikta atbilstoši Publisko iepirkumu likumam[[1]](#footnote-1). Iepirkuma procedūras veids ir atklāts konkurss. |
| * 1. **Kontaktpersona** |
| Pēteris Pultraks  Tālruņa numurs : 67997535  E-pasta adrese: slimnīca@adazuslimnica.lv  Darba laiks: Katru darba dienu: 9.00-16.00. |
| * 1. **Informācija par iepirkumu līgumu slēgšanu** |
| * + 1. Pasūtītājs par datortomogrāfa piegādi samaksu veiks 100% apmērā pēc preces pilnas piegādes saskaņā ar tehniskajām specifikācijām. |
| * 1. **Piedāvājumu iesniegšanas vieta un laiks** |
| * + 1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (<https://www.eis.gov.lv/EKEIS/Supplier/>) **līdz 2018.gada 24.janvārim plkst.13:00**.     2. Ievērojot Publisko iepirkumu likuma 39.panta pirmajā daļā noteikto, **piedāvājumi ir iesniedzami tikai elektroniski** EIS e-konkursu apakšsistēmā.Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.     3. Piedāvājumu noformē atbilstoši nolikuma 4.pielikuma “Prasības piedāvājuma noformēšanai un iesniegšanai” noteikumiem. |
| * 1. **Piedāvājumu atvēršanas vieta un laiks** |
| * + 1. Piedāvājumu atvēršana notiek PSIA “Ādažu slimnīca” telpās, Gaujas iela 13/15, Ādaži, 2018.gada 24.janvārī plkst.13:00 tūlīt pēc piedāvājumu iesniegšanas termiņa beigām.     2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.     3. Piedāvājumu atvēršana notiek, izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.     4. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (*piecpadsmit*) minūtes pēc piedāvājumu iesniegšanas termiņa beigām, Komisijai jāiesniedz derīga elektroniskā atslēga ar paroli šifrētā dokumenta atvēršanai.     5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[[2]](#footnote-2) 14.punktā noteiktajā kārtībā. |
| **1.10. Iepirkuma procedūras dokumenti** |
| * + 1. Nolikumam ar pielikumiem ir nodrošināta **tieša un brīva elektroniskā pieeja**  PSIA „Ādažu slimnīca” mājas lapā http://www.adazuslimnica.lv/iepirkumi.html, kā arī EIS e-konkursu apakšsistēmā (<https://www.eis.gov.lv/EKEIS/Supplier/>).     2. EIS reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē:   <https://www.eis.gov.lv/EIS/Publications/PublicationView.aspx?PublicationId=883>. |
| **1.11. Papildu informācija** |
| Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu, vienā no šādiem veidiem:   * + - Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šīs iepirkuma procedūras sadaļā ir reģistrējies kā nolikuma saņēmējs;     - nosūtot informācijas pieprasījumus uz e-pasta adresi1.6.punktā norādītajai kontaktpersonai.   1.11.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā pie nolikuma (http://www.adazuslimnica.lv/iepirkumi.html), kā arī EIS e-konkursu apakšsistēmā (<https://www.eis.gov.lv/EKEIS/Supplier/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.  1.11.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.  1.11.3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu. |
| * 1. **Ekvivalenti** |
| Ja iepirkuma procedūras dokumentos ir norādīta konkrēta ražotāja produkcija vai norādes par specifisku izcelsmi, īpašu procesu, kas raksturo tikai kāda konkrēta piegādātāja preces, zīmolu, patentus vai specifisku preču veidus, pretendents var piedāvāt ekvivalentas preces, norādot to piedāvājumā un papildinot piedāvājumu ar dokumentāciju, kas pamato to, ka piedāvātās preces ir ekvivalentas iepirkuma procedūras dokumentos norādītajām. |
| * 1. **Informācija par iepirkuma priekšmetu** |
| Informācija par iepirkuma priekšmetu ir norādīta tehniskajās specifikācijās, kas ir nolikuma **2.**pielikums. |

**II SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[3]](#footnote-3):** |
| **PIETEIKUMS DALĪBAI ATKLĀTĀ KONKURSĀ** | |
| **2.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | Pieteikums dalībai atklātā konkursā (pēc formas – nolikuma 1.pielikums). |
| **PRETENDENTA ATLASES DOKUMENTI** | |
| **2.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. 2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| **2.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Piegādātājs, lai apliecinātu profesionālo pieredzi, var balstīties uz citu personu iespējām tikai tad, ja šīs personas i sniegs pakalpojumus, kuru izpildei attiecīgās spējas ir nepieciešamas. | Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| **2.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **2.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6. punkts un 2.7. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **2.6.** Pretendentu izslēdz no dalības iepirkuma procedūrā jebkurā no Publisko iepirkumu likuma 42.panta pirmajā daļā noteiktajiem gadījumiem. | Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā. |
| **2.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes. | **a)** Komisija pārliecinās par pretendenta reģistrācijas faktu publiskās datu bāzēs.  **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **2.8.** Pretendenta rīcībā ir visi nepieciešamie resursi savlaicīgai un kvalitatīvai līguma izpildei, tajā skaitā garantijas servisa nodrošināšanai:  2.8.1. Pretendents ir ražotājs vai tam ir iepirkuma līguma izpildei nepieciešamās tiesības pārdot konkrētā ražotāja produkciju un uzņemties garantijas saistības; | **a)** Dokuments, kas apliecina Pretendenta tiesības pārdot konkrētā ražotāja produkciju un uzņemties garantijas saistības.  **b)** Informācija par apkopes vai kontaktu centriem Latvijā, kuros Pasūtītājs varēs vērsties, lai varētu veikt Pretendenta piedāvātās preces apkopi vai remontu garantijas laikā. |
| **2.9.** Pretendentam iepriekšējo 3 (*trīs*) gadu laikā (2015., 2016., 2017.gadā un 2018.gadā līdz piedāvājumu iesniegšanas termiņa beigām) ir pieredze vismaz 1 (*viena*) līdzīga līguma izpildē. Pieredzi apliecina vismaz 1 (*viena*) attiecīgā līguma pasūtītāja atsauksme par līguma izpildi.  Par līdzīgu līgumu šī konkursa ietvaros tiks atzīts līgums par jauna datortomogrāfa piegādi un garantijas apkalpošanu. | **a)** Informācija par iepriekšējo pieredzi (pēc formas – nolikuma 3. pielikums).  **b)** Attiecīgā līguma pasūtītāja atsauksme. |
| **2.10.** Ja Pretendents līguma izpildē ir paredzējis piesaistīt citus uzņēmējus (apakšuzņēmējus)[[4]](#footnote-4), informāciju norāda pieteikumā dalībai atklātā konkursā (nolikuma 1. pielikums) un piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.  Informācija jānorāda par tiem apakšuzņēmējiem, kuriem nododamā darba daļa ir vismaz 10% (*desmit procenti*) no apjoma katrā iepirkuma daļā atsevišķi. | |
| **TEHNISKAIS UN FINANŠU PIEDĀVĀJUMS** | |
| **2.11.** Pretendents ir iesniedzis tehnisko un finanšu piedāvājumu konkursam. | **Tehniskais un finanšu piedāvājums** (pēc formas nolikuma 2 pielikums). |

**III SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **3.1.** Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības piedāvājumam ar viszemāko cenu, kas atbilst nolikuma un tā pielikumu prasībām un nav atzīts par nepamatoti lētu. |
|  |
| **3.2.** Ja vismaz 2 (*diviem*) piedāvājumiem cenas ir vienādas, izšķirošais piedāvājuma izvēles kritērijs ir garākais piedāvātais garantijas laiks. Ja arī šis kritērijs ir vienāds, uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (*trīs*) darba dienas iepriekš. |

**IV SADAĻA**

**PIELIKUMI**

|  |  |
| --- | --- |
| **1. pielikums** | Pieteikuma dalībai atklātā konkursā forma |
|  |  |
| **2. pielikums** | Tehniskās specifikācijas/tehniskā un finanšu piedāvājuma forma |
|  |  |
| **3. pielikums** | Informācijas par iepriekšējo pieredzi forma |
|  |  |
| **4. pielikums** | Prasības piedāvājuma noformēšanai un iesniegšanai |
|  |  |
| **5. pielikums** | Vērtēšanas nosacījumi |
|  |  |
| **6. pielikums** | Līgumprojekts |

1. *Publisko iepirkumu likums, skatīt:* [*https://likumi.lv/doc.php?id=287760*](https://likumi.lv/doc.php?id=287760) [↑](#footnote-ref-1)
2. *Ministru kabineta 2017.gada 28.februāra noteikumi Nr.107, skatīt:* [*https://likumi.lv/ta/id/289086-iepirkuma-proceduru-un-metu-konkursu-norises-kartiba*](https://likumi.lv/ta/id/289086-iepirkuma-proceduru-un-metu-konkursu-norises-kartiba) [↑](#footnote-ref-2)
3. *Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.* [↑](#footnote-ref-3)
4. *Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.*

   *Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu.* [↑](#footnote-ref-4)